Miskipärast arvan, et olen neid lugusid varem ka näidanud, aga näitan veel. Nimelt olen ma töö juurest sõbra  leidnud. Selline tore poola poiss, kes õpib Pariisi ülikoolis majandust ja tuli ka suveks orjama, et edasiseks pisut raha teenida. Selline parema klassi tüüppoolakas - hästi viisakas, aga siiski huumorimeelega, erandiks ehk see, et räägib ka normaalset inglise keelt. Tüdruk õpib tal küll Inglismaal, aga kuna nad suve koos Pariisis veedavad, siis ilmselt räägib ka tema vabalt mõlemat keelt, seda enam, et poiss on öelnud, et kui tüdruk järgmisel kevadel lõpetab, kolib ta Prantsusmaale tema juurde elama.